is is is is en en is is is is de is is is is hbs_lat is is is is is is is is is is is is is is is is is is is is sv fr es ca is fr id id is is is is is pt en is is is en is is fr is en is is en is ca en sv es cs nb is is is en cs is de en es
Höfuðborgarstofa ber ábyrgð á heildarkynningu Reykjavíkur á sviði ferðamála innanlands og utan. Stofan vinnur stöðugt og markvisst að því að skilgreina sóknarfæri og styrkleika Reykjavíkur á sviði ferðamála, m.a. með samþættingu nýsköpunar og vöruþróunar, markaðssetningar og viðburða.
Höfuðborgarstofa rekur einnig öfluga upplýsingamiðlun fyrir  ferðamenn þar sem lögð er áhersla á faglega þjónustu sem tekur til landsins alls. Upplýsingamiðstöð ferðamanna í Reykjavík er staðsett í Ráðhúsi Reykjavíkur, Tjarnargötu 11.
Höfuðborgarstofa sér um framkvæmd á skilgreindum borgarhátíðum og er farvegur fyrir undirbúning, framkvæmd og kynningu á viðburðadagatali borgarinnar auk þess að sinna samráði og ráðgjöf við skipuleggjendur viðburða.
Hefðbundið starf ferða- og markaðsmála má flokka með þrennum hætti; innra starf, staðbundin markaðssetning og alþjóðleg markaðssetning.
Helstu verkefni í ferða- og markaðsmálum
Almannatengsl. Móttaka erlendra blaðamanna og aðila í ferðaþjónustu er stór hluti af starfsemi starfsmanna ferða- og markaðsmála og skilar sér í öflugri kynningu á Reykjavík í erlendum fjölmiðlum og ferðabæklingum. Höfuðborgarstofa er í samstarfi við lykilaðila í ferða- og markaðsmálum vegna komu erlendra blaðamanna svo sem Ferðamálastofu og Icelandair. Höfuðborgarstofa sinnir einnig blaðamönnum sem hingað koma vegna hátíða og viðburða í borginni.
Ýmiskonar markaðstengt samstarf við lykilaðila í ferðaþjónustu og útflutningi.
Alþjóðleg markaðssetning á helstu lykilmörkuðum.
Þátttaka í ferðasýningum innanlands og erlendis.
Ferðavefsvæðið www.visitreykjavik.is er opinber ferðavefur Reykjavíkurborgar.
Helstu verkefni í hátíða- og viðburðahaldi
Undirbúningur, skipulagning og framkvæmd lykilhátíða Reykjavíkurborgar s.s. Vetrarhátíð í Reykjavík, Safnanótt, Barnamenningarhátíð í Reykjavík, Menningarnótt, tendrun Friðarsúlunnar, tendrun ljósa Oslóartrésins og jólaborgin Reykjavík.
Margvíslegt samstarf við innlendar og erlendar hátíðar.
Samráð og ráðgjöf til einstaklinga, félagasamtaka og fyrirtækja um viðburðahald.
Fræðsla og þekkingarmiðlun með fyrirlestrum og greinaskrifum um viðburðahald.
Höfuðborgarstofa tók til starfa í ársbyrjun 2003 og sinnir hún þríþættum verkefnum fyrir hönd Reykjavíkurborgar; rekstri Upplýsingamiðstöðvar ferðamanna í Reykjavík (UMFR), almennum ferða- og kynningarmálum Reykjavíkur auk þess að bera ábyrgð á skipulagi og framkvæmd ýmissa lykilviðburða á vegum borgarinnar, s.s. Safnanætur, Menningarnætur, Aðventuhátíðar o.fl. og vera ráðgefandi fyrir skipuleggjendur stórra viðburða í borginni.
Með stofnun Höfuðborgarstofu undirstrikar Reykjavíkurborg aukna áherslu á mikilvægi ferða- og markaðsmála fyrir borgina í heild. Hjá miðstöðinni hefur orðið til nýr vettvangur fyrir samstarf á vettvangi ferðaþjónustu. Skýr farvegur fyrir ferða- og kynningarmál í tengslum við viðburðaskrifstofu skapar jafnframt nýja möguleika í vöruþróun t.d. á sviði menningar- og heilsutengdrar ferðaþjónustu og er því mjög þýðingarmikið framlag til að styrkja stöðu Reykjavíkur sem höfuðborgar Íslands í samkeppni á alþjóðavettvangi.
Visit Reykjavík - opinber ferðavefur Reykjavíkurborgar
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 5 + 9 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram